
Centrum voľného času v Žiari nad Hronom organizovalo v spolupráci s Mestom Žiar nad Hronom a ZŠ Ul. Dr. Janského č.2 v Žiari nad Hronom dňa 24. 09. 2026 turnaj v malom futbale pre deti materských škôl v Žiari nad Hronom. Do turnaja detí MŠ sa prihlásilo 5 elokovaných pracovísk materskej školy v našom meste: MŠ Rázusova, MŠ Sládkovičova, MŠ Dr. Janského,  , MŠ M.R. Štefánika ,  MŠ Rudenkova. 

Konečné poradie: 
1. miesto  MŠ Rázusova 
2. miesto  MŠ Sládkovičova
3. miesto MŠ Dr. Janského

Okrem pohárov a medailí pre družstvá na prvých troch miestach, organizátori súťaže odovzdali aj cenu pre najlepšieho strelca a pre najlepšieho brankára turnaja. Ocenený bol ako najlepší strelec Timotej Maruniak z MŠ Sládkovičova a najlepším brankárom sa stal Adam Urgela z MŠ Dr. Janského. Víťazný tím okrem iných ocenení získal Putovný pohár riaditeľky CVČ, ktorý bude motiváciou deťom do budúceho roka.
V priebehu turnaja nedošlo k zraneniam. Rozhodcom turnaja bol Adam Heinerich, ceny a sladkosti deťom zabezpečilo mesto Žiar nad Hronom a poďakovanie za spoluprácu patrí p. J. Žiakovi. Za poskytnutie priestorov a zabezpečenie pitného režimu  patrí poďakovanie vedeniu ZŠ Dr. Janského. Putovný pohár zabezpečilo CVČ Žiar nad Hronom.

